Alle kouluikäisille lapsiperheille suunnattu Perhekahvila käynnistyy Entressen kirjastossa.
Familjekafé, som riktar sig till familjer med barn under skolåldern.
Family Café is an event for families with children under school age, which will start in the Entresse library.
Alle kouluikäisille lapsiperheille suunnattu Perhekahvila käynnistyy Entressen kirjastossa. Tervetuloa laulamaan, loruttelemaan, kuuntelemaan satuja ja viettämään aikaa alueen muiden vanhempien kanssa kahvikupin äärellä. Järjestetään joka toinen perjantai klo 9-11 Entressen kirjaston Sinisessä huoneessa. Järjestetään: 30.8. 13.9. 27.9. 11.10. 25.10. 8.11. Tapahtumaan on esteetön pääsy.
Familjekafé, som riktar sig till familjer med barn under skolåldern, kommer att starta i Entresse biblioteket. Välkommen att sjunga, rimma, lyssna på sagor och umgås med andra föräldrar i området över fika. Händer varje fredag från 9 till 11 i Sininen huone på Entresse biblioteket. Händer: 30.8. 13.9. 27.9. 11.10. 25.10. 8.11. Evenemanget är på finska. Evenemanget är tillgängligt för rörelsehindrade.
Family Café is an event for families with children under school age, which will start in the Entresse library. Welcome to sing, rhyme, listen to fairy tales and spend time with other parents in the area over a cup of coffee. Organized on every Friday from 9 to 11 in the Sininen huone at Entresse library. Event is organized on: 30.8. 13.9. 27.9. 11.10. 25.10. 8.11. The event is in Finnish. The event is accessible for all.
Lukudisko lapsiperheille Tule lukemaan kuvia ja tanssimaan yhdessä!
Lukudisko lapsiperheille Tule lukemaan kuvia ja tanssimaan yhdessä! Alle kouluikäisten lasten ja vanhempien yhteisessä Lukudiskossa kirjoja lähestytään kuvien kautta – kirjoihin liittyvää musiikkia ja tanssia unohtamatta. Mitä kuvassa näkyy? Mitä ääniä kuvassa kuuluu? Mitä tuoksuja kuvan maailmassa on? Keskustelua vetävät kirjastolaiset Merituuli Hemilä ja Elina Roukala.
Räväköistä dokumenteistaan tunnetun Chris Smithin (Tiger King) uutuus seuraa kokeellisen rockyhtyeen Devon järjen ja tarkoituksen vastaista matkaa maineeseen.
Räväköistä dokumenteistaan tunnetun Chris Smithin (Tiger King) uutuus seuraa kokeellisen rockyhtyeen Devon järjen ja tarkoituksen vastaista matkaa maineeseen. Huoli ihmisen elämäntavan kestämättömyydestä synnyttää eksentrisen musiikkimatkan, joka saa nimekseen Devo. 1970-luvulla kukoistuksensa nähnyt rockyhtye haastaa sekä kokeellista että kaupallista mediamaisemaa. Yhtyeellä on painava missio pelastaa maailma musiikin, videon sekä hupsuttelun keinoin. Dokumentti on kohteelleen uskollinen. Yhtyeen jäsenet toimivat kertojaääninä, mutta vaikuttavin kerronta on musiikin ja kuvan elinvoimaisessa virrassa. Huomiota voi kiinnittää myös siihen, ettei elokuvan jälkeen edelleenkään tiedä juuri mitään henkilöistä, jotka muodostivat Devon. Devo on entiteetti – yhtye, konsepti sekä viime kädessä tuote – ja tämä on legenda Devosta. Ohjaaja Chris Smithillä onkin silmää unelma edellä syntyneille tarinoille. Viime vuosien elokuvissa Jim & Andy: The Great Beyond (2017) ja 100 Foot Wave (2021) on niin ikään keskiössä intohimoonsa sitoutuneet eksentrikot, jotka hahmoina ovat rakastettavia ja ymmärrettäviä. Samaa voi kai varovasti todeta myös dokumentaristin hiteistä Fyre (2019) ja Tiger King (2020), joissa intohimon tiellä eivät seiso edes moraalin rajat. Alina Tolvanen Ohjaus: Chris Smith Maa: Yhdysvallat, Iso-Britannia Kielet: englanti Tekstitykset: osittain englanti Ikäraja: K12 Kesto: 93 min Teema: Feel the Beat! Avainsanat: Musiikki, Yhteiskunta Vuosi: 2024 Levittäjä: Fremantle
Devo – Rakkautta & Anarkiaa 19.-29.9.2024
Helsinki International Film Festival – Rakkautta & Anarkiaa ry
System Crasher -ohjaaja säväyttää Saoirse Ronanin tähdittämällä draamalla päihdeongelmaisesta naisesta, joka jättää Lontoon humun taakseen ja hakeutuu lapsuutensa maisemiin Skotlantiin saadakseen apua menneisyyden haavoihin.
System Crasher -ohjaaja säväyttää Saoirse Ronanin tähdittämällä draamalla päihdeongelmaisesta naisesta, joka jättää Lontoon humun taakseen ja hakeutuu lapsuutensa maisemiin Skotlantiin saadakseen apua menneisyyden haavoihin. Vuosikymmenen Lontoossa viettänyt Rona (Saoirse Ronan) palaa synnyinseudulleen pohjoisen Skotlannin Orkneysaarille suoraan vieroitushoidosta – kotinsa, työnsä ja parisuhteensa alkoholisminsa seurauksena menettäneenä. Tuore raittius on kovin hauras, ja uuden elämän kynnyksellä Ronan on kohdattava paitsi itsensä, riippuvuutensa ja menneisyytensä myös vaikea suhde vanhempiinsa, bipolaariseen isään (Stephen Dillane) ja herännäiskristittyyn äitiin (Saskia Reeves). Amy Liptrotin palkittuihin muistelmiin perustuva The Outrun kuvaa addiktiota ja toipumisprosessia uskottavasti ja koskettavasti. Nora Fingscheidtin (System Crasher, R&A 2019) vimmaisen elävä ohjaus, Saoirse Ronanin ilmiömäinen roolisuoritus ja epälineaarinen, alkoholinhuuruiset takaumat nykyhetkeen kontrastoiva kerronta vetävät katsojan mukaan Ronan matkalle ja tämän mielenmaisemiin. Orkneyn ympäröivä luonto asettuu osaksi tarinaa: maa tärisee, meri kuohuu ja tuuli ujeltaa metaforana sisäiselle kamppailulle. The Outrun on kertomus itsensä ylittämisestä, ei sankaritarina vaan inhimillinen kuvaus pyrkimyksestä rakentaa elämä uusista lähtökohdista itseään kadottamatta. Ohjaus: Nora Fingscheidt Näyttelijät: Saoirse Ronan, Saskia Reeves, Stephen Dillane Maa: Iso-Britannia, Saksa Kielet: englanti Ikäraja: K16 Kesto: 118 min Teema: Avainelokuvat Avainsanat: Luontosuhde, Naiskuvia Vuosi: 2024 Levittäjä: Filmbankmedia
The Outrun – Rakkautta & Anarkiaa 19.-29.9.2024
Henrik VIII:n (Jude Law) ja hänen viimeisen vaimonsa Katariina Parrin (Alicia Vikander) kompleksisesta suhteesta kertova aistillinen ja upeasti toteutettu pukudraama.
Henrik VIII:n (Jude Law) ja hänen viimeisen vaimonsa Katariina Parrin (Alicia Vikander) kompleksisesta suhteesta kertova aistillinen ja upeasti toteutettu pukudraama. Miltä tuntuu olla naimisissa miehen kanssa, jonka viisi edellistä vaimoa ovat kuolleet? Kun tämä on vainoharhainen ja väkivaltainen vaimojaan kohtaan, asiaa ei auta, vaikka mies on itse Englannin ja Irlannin kuningas. Henrik VIII:n ja hänen viimeisen vaimonsa Katariina Parrin kompleksisesta suhteesta kertova Firebrand on kuninkaallisesta menneisyydestä ammentavaa historian uudelleenkirjoitusta, jota eivät dominoi ainoastaan miehet ja sota. Alicia Vikander kantaa kuningattaren taakkaa kunniakkaasti, ja siloposkisen hurmurinäyttelijä Jude Law’n valinta ylipainoiksesi tyrannikuninkaaksi on oivaltava. Law kanavoi läskikerroksien alle patoutunutta vihaa ja pakkomielteitä loistavasti. Hän jopa teetätti kuvauksia varten kammottavan hajusuihkeen, jotta vastanäyttelijöillä olisi autenttisemmat reaktiot hänen märkiviin avohaavoihinsa. Brasilialaisen Karim Aïnouzin ensimmäinen englanninkielinen draama on sekoitus upeasti lavastettua ja puvustettua pukudraamaa ja sensitiivistä kerrontaa à la Nuoren naisen muotokuva (R&A 2019). Aïnouz tuo kokonaisuuteen samaa käsinkosketeltavaa aistillisuutta kuin Cannesin Un Certain Regard -sarjan voittaneeseen menestyselokuvaansa The Invisible Life of Eurídice Gusmão (R&A 2019). Otto Kylmälä Ohjaus: Karim Aïnouz Näyttelijät: Alicia Vikander, Jude Law, Eddie Marsan, Sam Riley, Maa: Iso-Britannia, Yhdysvallat Kielet: englanti Ikäraja: K16 Kesto: 121 min Teema: Historia uusiksi Avainsanat: Historia, Naiskuvia, Jännitys Vuosi: 2023 Levittäjä: Filmbankmedia
Firebrand – Rakkautta & Anarkiaa 19.-29.9.2024
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille.
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille. Ohjaus: Johanne Helgeland Näyttelijät: Anna Sofie Skarholt, Bo Lindquist-Ellingsen, Samson Steine Maa: Norja Kielet: norja Tekstitykset: suomi, ruotsi Ikäraja: K7 Kesto: 99 min Teema: Pulpettikino Vuosi: 2020 Levittäjä: Kinoscreen Illusion
Pulpettikino: Pako rajan yli – Rakkautta & Anarkiaa 19.-29.9.2024
Pohjois-Helsingin musiikkiopisto järjestämää ilmaisohjelmaa Malmitalon 30-vuotisjuhlaviikon merkeissä.
Ett gratisprogram ordnat av Pohjois-Helsingin musiikkiopisto för att fira 30-årsjubileet för Malms kulturhus.
A free programme by the North Helsinki Music Institute on the occasion of Malmitalo's 30th anniversary.
Pohjois-Helsingin musiikkiopisto järjestämää ilmaisohjelmaa Malmitalon 30-vuotisjuhlaviikon merkeissä. Pohjois-Helsingin musiikkiopiston oppilaat esiintyvät Malmitalon aulassa.
Coming to you from North Helsinki Music Institute!
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille. Ohjaus: Ira Carpelan Näyttelijät: Miiko Toiviainen, Markus Bäckman, Stan Saanila, André Wickström, Alma Pöysti Maa: Suomi, Puola Kielet: suomi Tekstitykset: N/A Ikäraja: S Kesto: 74 min Teema: Pulpettikino Vuosi: 2021 Levittäjä: Black Lion Pictures
Pulpettikino: Muumipapan urotyöt – erään nuoren muumin seikkailut – Rakkautta & Anarkiaa 19.-29.9.2024
Cannesin elokuvajuhlat avannut, ranskalaisen elokuvan kauhukakaran Quentin Dupieux’n metakomedia moukaroi neljättä seinää reteällä otteella supertähtinään Lea Seydoux ja Louis Garrel.
Cannesin elokuvajuhlat avannut, ranskalaisen elokuvan kauhukakaran Quentin Dupieux’n metakomedia moukaroi neljättä seinää reteällä otteella supertähtinään Lea Seydoux ja Louis Garrel. Kaksi miestä keskustelee ihmissuhdehaasteista. Jutustelu niityllä saa katsojan korvat punottamaan, kun toinen osoittautuu äärettömän toksiseksi tolvanaksi. Kiusallisuuskertoimien räjähdettyä tilanne laukeaa: se olikin näyttelemistä elokuvassa tehdyn elokuvan sisällä, ja herrat ovat roolihahmojensa vastakohdat. Paitsi että edelleenhän tässä katsotaan fiktiota, ohjaaja-käsikirjoittaja Quentin Dupieux’n luomusta, jonka metatasot peilaavat taiteilijan vastuun kysymyksiä katsojaan. Cannesin elokuvajuhlien avajaisgaalaksi valittu The Second Act on satiiri paitsi elokuvanteosta, näyttelemisestä ja julkisuusperformansseista, myös tekoälystä taiteentekijänä. Dupieux’n levottomissa elokuvissa on aiemmin seurattu muun muassa sarjamurhaavan autonrenkaan sielunelämää (Rubber), universumin kelvottomimpia poliiseja (Wrong Cops) ja piruparan nahkatakkifiksaatiota (Deerskin). Myös elektronisen musiikin hitintekijänä Mr. Oizo -nimellä tunnetun ohjaajan viimeisin teos Daaaaaalí! tulkitsi Salvador Dalín elämää vapaalla otteella. Kun absurdiikan tähtäimessä on koko taiteenalan mielekkyys, täytyy pääosissa olla Ranskan suurimpia näyttelijänimiä, kuten Léa Seydoux, Vincent Lindon ja Louis Garrel. Kalle Kinnunen Ohjaus: Quentin Dupieux Näyttelijät: Léa Seydoux, Vincent Lindon, Louis Garrel, Raphaël Quenard, Manuel Guillot Maa: Ranska Kielet: ranska Tekstitykset: englanti Ikäraja: K16 Kesto: 80 min Teema: Taiteen voima Avainsanat: Huumori, Taide, Outoa, Festarihitti Vuosi: 2024 Alkuperäinen nimi: Le deuxième acte Levittäjä: Kinology
The Second Act – Rakkautta & Anarkiaa 19.-29.9.2024
Eteerisen soundtrackin rytmittämässä ja välittömäksi queer-klassikoksi nousseessa psykologisessa trillerissä yksinäiset nuoret löytävät yhteyden kulttisarjan ääreltä ja todellisuus alkaa rakoilla.
Eteerisen soundtrackin rytmittämässä ja välittömäksi queer-klassikoksi nousseessa psykologisessa trillerissä yksinäiset nuoret löytävät yhteyden kulttisarjan ääreltä ja todellisuus alkaa rakoilla. Yksinäinen Owen (Ian Foreman) löytää samaistumispintaa takavuosien yliluonnollisesta teinidraamasta The Pink Opaquesta. Buffy the Vampire Slayerin kaltaisessa toimintaseikkailussa kesäleirin teinit taistelevat psyykkisillä voimillaan kuusta tulevia hirviöitä vastaan. Popkulttuuripakkomielle tutustuttaa Owenin superfani Maddyyn (Brigette Lundy Paine) ja saa hänet epäilemään, että sarjan todellisessa luonteessa on jotain epäilyttävää. Todellisuus alkaa rakoilla. Fanitus kestää vuosikaudet, ja Owen kasvaa aikuiseksi (ja Justice Smithin näyttelemäksi), mutta The Pink Opaque ei laske otteestaan. Sarja on pikkuhiljaa levinnyt hänen koko elämäänsä sekä ylentävällä että järkyttävällä tavalla. Jos on viettänyt yön pikkutunteja tapittamalla löytämäänsä menneiden vuosien häröä tv-sarjaa, on helppo löytää itsensä I Saw the TV Glow’n pakkomiellekuvauksesta. Käsikirjoittaja-ohjaaja Jane Schoenbrunin käsissä kauhun ja psykologisen trillerin sävyt vuorottelevat visuaalisesti omalaatuisen, lynchiläisen kuvaston kanssa. Kyseessä on samanaikaisesti kertomus siitä, miten media muuttaa jonkun elämän, ja kertomus siitä, miten monimutkainen tie on kuljettava selvittääkseen, kuka itse kukin todella on. Paavo Ihalainen Ohjaus: Jane Schoenbrun Näyttelijät: Justice Smith, Brigette Lundy-Paine, Ian Foreman, Helena Howard, Fred Durst Maa: Yhdysvallat Kielet: englanti Ikäraja: K16 Kesto: 100 min Teema: Avainelokuvat Avainsanat: Festarihitti, Kasvutarina, Jännitys, Fantasia, Identiteetti, LGBTQIA+, Outoa Vuosi: 2024 Levittäjä: Filmbankmedia
I Saw the TV Glow – Rakkautta & Anarkiaa 19.-29.9.2024
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille. Ohjaus: Martin Miehe-Renard Näyttelijät: Manfred Weber Cortzen, Magnus Millang, Ibi Støving Maa: Tanska Kielet: tanska Tekstitykset: suomi, ruotsi Ikäraja: S Kesto: 92 min Teema: Pulpettikino Vuosi: 2021 Levittäjä: Kinoscreen Illusion
Pulpettikino: Busterin maailma – Rakkautta & Anarkiaa 19.-29.9.2024
Huom! Elokuva on osa Pulpettikino-ohjelmistoa. Näytökset on tarkoitettu ainoastaan koululais- ja päiväkotiryhmille. Nerokas, hellä ja epätavanomainen Robot Dreams vie katsojat 80-luvun New Yorkiin koiran elämään. Elämä yksin näin isossa kaupungissa voisi tuntua kenestä tahansa vaikealta, mutta onneksi koira päätyy hankkimaan uuden kaverin, robotin. Katsoja pääse mukaan ystävyyden eri vaiheisiin ja tutustuu koiran ja robotin elämään ja yhteisiin seikkailuihin. Kun koira joutuu jättämän robotin yksin New Yorkin rannalle, ystävät kaipaavat toisiaan. Matkan varrella molemmat oppivat tuntemaan omat unelmansa ja saavat uusia ystäviä. Pääsevätkö nämä kaksi ystävystä jälleen yhteen? Pablo Bergerin (viime vuonna R&A:ssa toistamiseen nähty Blancanieves, 2012) uusin teos on kuin kasvutarina, josta kaikenikäiset katsojat voivat löytävät samaistumispintaa ja viedä kotiin mukanaan tyylillä kerrotun, sydäntälämmittävän ja eloisan oppitunnin ystävyydestä, sen tärkeydestä ja hauraudesta. Huomio koiraihmiset, tämä elokuva on teille! Silmä- ja korvakarkkia tarjoava Robot Dreams sai ensi-iltansa Cannesin elokuvajuhlien erikoisnäytöksessä. Sara Varonin suosittuun sarjakuvaan pohjaava elokuva palkittiin Contrechamp Grand Prix'llä Annecyn kansainvälisellä animaatiofestivaalilla. Claire Delhom Ohjaus: Pablo Berger Maa: Espanja, Ranska Kielet: No dialogue Ikäraja: K7 Kesto: 103 min Teema: Pulpettikino Vuosi: 2023 Levittäjä: Future Film
Pulpettikino: Robot Dreams – Rakkautta & Anarkiaa 19.-29.9.2024
Trillerivivahteinen draama kuvaa yksinäistä nuorta naista, joka löytää satamasta muistinsa menettäneen miehen ja päättää viedä hänet mukanaan ja keksiä yhteisen menneen.
Trillerivivahteinen draama kuvaa yksinäistä nuorta naista, joka löytää satamasta muistinsa menettäneen miehen ja päättää viedä hänet mukanaan ja keksiä yhteisen menneen. 18-vuotias koulupudokas jää talovahdiksi Oslon hienostoalueella, kun omistajat lähtevät kesäksi matkoille. Eipä kai hiljainen tyttönen mitään pahaa kissavahtina tee. Eihän? Ruotsinsuomalaisen Johanna Pyykön uutuus My Wonderful Stranger on surumielinen, trillerivivahteinen draama Ebbasta, joka kohtaa satamassa muistinsa menettäneen muukalaisen ja päättää viedä tämän mukanaan. Muutamissa päivissä mielikuvitukseensa uppoutuva yksineläjä on punonut sekä itselleen että löydökilleen uuden elämän. Se pysyy kasassa kuin veistos: kunhan katsoo, muttei koettele. Tapailemalla käy niin herkästi ilmi, ettei mennyt uppoakaan yhtä helposti kuin mereen viskattu henkilökortti. Norjalais-ruotsalais-ranskalaisessa elokuvassa aallot lyövät pääparin rantaan tihenevään tahtiin. Sinisävyisiin kuviin kertyy tummia pilviä, ja mitä enemmän Ebba räpiköi ja muukalainen ui, sitä hankalampia asioita päälle loiskuu. Lopulta pintaan kelluu enää kysymys moraalista: mitä väliä sillä on, jos kukaan ei kuitenkaan huomaa puuhiasi? Susanna Puomio Ohjaus: Johanna Pyykkö Näyttelijät: Hristo Petkov, Laila Goody, Radoslav Vladimirov Maa: Norja, Ranska, Ruotsi Kielet: englanti, norja, bulgaria Ikäraja: K16 Kesto: 101 min Teema: Pohjolan huiput Avainsanat: Rakkaus, Muisti, Jännitys Vuosi: 2024 Alkuperäinen nimi: Min fantastiske fremmede Levittäjä: Norwegian Film Institute
My Wonderful Stranger – Rakkautta & Anarkiaa 19.-29.9.2024
Drive My Car -elokuvastaan Oscarilla palkitun Hamaguchin hypnoottisessa uutuudessa japanilaisen pikkukylän idylli säröilee, kun suuryritys saapuu esittelemään suunnitelmiaan luksusleirintäalueesta.
Drive My Car -elokuvastaan Oscarilla palkitun Hamaguchin hypnoottisessa uutuudessa japanilaisen pikkukylän idylli säröilee, kun suuryritys saapuu esittelemään suunnitelmiaan luksusleirintäalueesta. Maalaiskylän jokapaikahöylä Takumi elää tyttärensä Hanan kanssa rauhallista elämää metsän laidalla. Hitaat otot tarkkailevat kaksikon ja ympäröivän luonnon rytmiä: purossa virtaa puhdasta vettä, ja peurat vaeltavat metsän suojissa. Tiiviin maalaisyhteisön harmonia saa kuitenkin särön, kun tokiolainen yritys alkaa kaavailla alueelle luksusleirintäaluetta. Eräässä keskeisimmistä kohtauksista kyläläiset kokoontuvat kuulemaan yrityksen suunnitelmia ja esittämään kysymyksiä, joihin saavat yhtiön edustajilta vain itsevarman ympäripyöreitä vastauksia. Käy ilmi, että luksusleirintäalueen jätevesijärjestelmä saastuttaisi koko alueen veden – kaiken elämän lähteen. “Vesi virtaa alaspäin. Se, mitä tehdään yläjuoksulla, vaikuttaa elämään alajuoksulla”, kuten kylän johtaja asian esittää. Kuka maksaakaan valumaefektistä aina kovimman hinnan? Elokuva ei tyydy vain yksinkertaiseen sormella osoitteluun kapitalismi- ja ekokritiikissään, vaikka yhtiön pikkupomoista saadaankin paljon komiikkaa irti. Drive My Car -elokuvallaan Oscarin pokannut Ryûsuke Hamaguchi todistaa jälleen, miten erityisellä tarkkuudella hallitsee ajan ja jännitteen. Koko ajan jossain taustalla, metsän siimeksissä, piileksii jotain pelottavan mystistä. Martta Tuppurainen Ohjaus: Ryusuke Hamaguchi Näyttelijät: Hitoshi Omika, Ryo Nishikawa, Ryuji Kosaka, Ayaka Shibutani Maa: Japani Kielet: japani Tekstitykset: englanti Ikäraja: K12 Kesto: 106 min Teema: Avainelokuvat Avainsanat: Luontosuhde, Perhesuhteet, Yhteiskunta, Festarihitti, Huumori, Kaupunkitila Vuosi: 2023 Alkuperäinen nimi: Aku wa sonzai shinai Tuotantoyhtiö: Fictive, NEOPA Levittäjä: Njuta Films
Evil Does Not Exist – Rakkautta & Anarkiaa 19.-29.9.2024
Heitor Villa-Lobos (1887-1959) on läntisen pallonpuoliskon merkittävin säveltäjä. Hän on Brasilian 'Sibelius', maansa musiikin symboli ja ikoni.
Föreläsningsserie om latinamerikansk musik - Eero Tarasti: Heitor Villa-Lobos
Lecture series on Latin American music - Eero Tarasti: Heitor Villa-Lobos
"Heitor Villa-Lobos (1887-1959) on läntisen pallonpuoliskon merkittävin säveltäjä. Hän on Brasilian 'Sibelius', maansa musiikin symboli ja ikoni. Hänen sävellessarjansa Chorokset (14 kaikkiaan) hänen radikaalilta kaudeltaan 1920 luvulla , ja Bachianasit (9 kaikkiaan) kansallisromanttiselta 1930-luvulta, edustivat ennen tuntemattomia musiikillisia lajeja ja muotoja. Villa-Lobosin musiikki tuli esiin São Paulon myyttisen Semana de arte modernan 1922 yhteydessä mutta myöhemmin hänestä tuli koko Brasilian musiikkikasvattaja kehittämällään canto orfeonico järjestelmällä. Mutta mihin hänen uskomaton luovuutensa - yli 2000 opusta - oikein perustui? Näitä kysymyksiä tarkastelee Eero Tarasti kirja Heitor Villa-Lobos eli Brasilian sielu, Alma brasileira, joka ilmestyi suomeksi 1986, englanniksi 1994 (McFarland, North Carolina) ja portugaliksi 2022 (Editora Contracorrente, São Paulo). Hän lähti vuodeksi Brasiliaan Rotary internationalin stipendillä 1976 yhdessä puolisonsa pianisti Eila Tarastin kanssa. Hänen piti tutkia Mato Grosson intiaaneja Claude Lévi-Straussin jalanjälkiä seuraten. Mutta Rio de Janeirossa hän löysi Villa-Lobosin arkistot ja teki yhteistyötä tämä lesken Armindan kanssa. Tarastin kirja on laajin analyyttinen tutkimus maailmassa Villa-Lobosista; se sijoittaa säveltäjämestarin kauden taidemusiikin kontekstiin niin latinalaisessa Amerikassa kuin Euroopassa."
Föreläsningsserie om latinamerikansk musik - Eero Tarasti: Heitor Villa-Lobos. Presentationen är på finska.
Lecture series on Latin American music - Eero Tarasti: Heitor Villa-Lobos. The presentation is in Finnish.
Latinalaisamerikkalaisen musiikin luentosarja - Eero Tarasti: Heitor Villa-Lobos